Source: http://tsirguraamat.weebly.com/raamatukogu-potildehimaumlaumlrus.html
Timestamp: 2018-07-18 12:06:24+00:00

Document:
Raamatukogu põhimäärus - Tsirguliinaraamatukogu
Tsirguliina Raamatukogu põhimäärusVastu võetud 15.10.2012 nr 13
Määrus kehtestatakse kohaliku omavalitsuse korralduse seaduse paragrahv 22 lõike 1 punkti 34 ja rahvaraamatukogu seaduse paragrahv 6 lõike 1 alusel.
1. peatükkÜLDSÄTTED § 1. Määruse reguleerimisala Käesolev põhimäärus sätestab Tsirguliina Raamatukogu ülesanded, juhtimise korralduse, juhi õigused ja kohustused ning muud tegevuse korraldamise olulised küsimused.
§ 2. Raamatukogu nimi Raamatukogu ametlik nimi on Tsirguliina Raamatukogu (edaspidi raamatukogu).
§ 3. Raamatukogu koha-aadress Raamatukogu koha-aadress on Valga maakond, Tõlliste vald, Tsirguliina alevik, Nooruse tn 1.
§ 4. Raamatukogu õiguslik seisund ja sümboolika (1) Raamatukogu on Tõlliste Vallavalitsuse (edaspidi vallavalitsus) hallatav asutus.
(2) Raamatukogu täidab lisaks rahvaraamatukogule ka Tsirguliina Keskkooli õpperaamatukogu ülesannet.
(3) Raamatukogu juhindub oma tegevuses rahvaraamatukogu seadusest, põhikooli- ja gümnaasiumiseadusest, teistest õigusaktidest, UNESCO rahvaraamatukogude manifestist, Tõlliste Vallavolikogu (edaspidi volikogu) ja -valitsuse õigusaktidest ning käesolevast põhimäärusest.
(4) Raamatukogu võib kasutada oma sümboolikat, mille kujunduse ja kasutamise korra kehtestab raamatukogu direktor (edaspidi direktor) kooskõlastatult vallavalitsusega.
§ 5. Teeninduspiirkond (1) Raamatukogu teeninduspiirkond on Tõlliste vald.
(2) Väljaspool teeninduspiirkonda elavate isikute teenindamisel lähtutakse raamatukogu kasutamise eeskirjas sätestatust.
2. peatükkRAAMATUKOGU EESMÄRK JA ÜLESANDED § 6. Raamatukogu eesmärk Raamatukogu eesmärk on tagada elanikele vaba ja piiramatu juurdepääs informatsioonile, teadmistele, inimmõtte saavutustele ning kultuurile, toetada elukestvat õppimist ja enesetäiendamist.
§ 7. Raamatukogu ülesanded ja töökorraldus (1) Raamatukogu põhiülesanne on lugejale vajalike teavikute kogumine, hoidmine, bibliografeerimine, kättesaadavaks tegemine ning avalike andmebaaside kasutamise võimaldamine.
2) osutab tasuta põhiteenuseid (teavikute kojulaenutus ja kohalkasutus, Interneti kaudu avalikule teabele juurdepääsu võimaldamine);
3) korraldab kogudes puuduvate teavikute ja/või koopiate tellimist teistest raamatukogudest;
4) korraldab raamatukogu töö arvestust;
5) osutab tasulisi eriteenuseid (kopeerimine ja muu);
6) korraldab raamatu- ja kultuurivarade tutvustamiseks näitusi ja üritusi;
7) koostab raamatukogu tegevust kajastavat kroonikat;
8) osaleb kohaliku kultuurielu koordineerimises olles avatud uuendustele ühiskonnas ja infotehnoloogias;
(3) Raamatukogu töö korraldatakse vastavalt kultuuriministri määrusega kehtestatud rahvaraamatukogu töökorralduse juhendile ning haridus- ja teadusministri määrusega kehtestatud kooliraamatukogude töökorralduse alustele.
§ 8. Avalik internetipunkt Raamatukogus asub avalik internetipunkt. Internetipunkti kasutamise eeskirja kehtestab direktor.
3. peatükkJUHTIMINE JA TÖÖKORRALDUS § 9. Raamatukogu tegevuse korraldamine (1) Raamatukogu tööd juhib ja korraldab direktor.
(2) Direktori vaba ametikoht täidetakse avaliku konkursi korras. Konkursi kuulutab välja ja konkursi korra kehtestab vallavalitsus. Konkursi tulemused kinnitatakse vallavalitsuse korraldusega.
(3) Direktoriga sõlmib, peatab, muudab ja lõpetab töölepingu vallavanem.
§ 10. Direktor (1) Direktor vastutab raamatukogu üldseisundi, arengu, rahaliste vahendite õiguspärase ja otstarbeka kasutamise eest ning raamatukogule antud vara heaperemeheliku kasutamise eest.
1) esindab oma pädevuse piires raamatukogu;
2) sõlmib oma pädevuse piires lepinguid;
3) vastutab raamatukogu eelarvest kinnipidamise eest ja esitab vallavalitsusele kehtestatud tähtajaks eelarve projekti;
4) korraldab raamatukogu asjaajamist;
6) teeb ettepanekuid raamatukogu töö paremaks korraldamiseks;
7) arendab koostööd teiste valla asutustega, mittetulundusühingute ja sihtasutustega;
8) täidab ja lahendab muid talle pandud kohustusi ja ülesandeid.
(3) Direktori suunab töölähetusse ja puhkuste ajakava kinnitab vallavanem.
4. peatükkMAJANDUS JA JÄRELEVALVE § 11. Raamatukogu vara (1) Raamatukogu vara moodustavad sihtotstarbeliseks valdamiseks ja kasutamiseks antud raamatud, infokandjad, seadmed, inventar ja muu vara.
(2) Raamatukogu valduses olev vara on Tõlliste valla omand. Raamatukogu vara valdamine, kasutamine ja käsutamine toimub volikogu poolt kehtestatud korras.
§ 12. Raamatukogu finantseerimine (1) Raamatukogu finantseeritakse:
1) Tõlliste valla eelarvest;
4) eriteenuste maksetest;
(3) Tõlliste valla eelarvest tagatakse:
1) töötajate töötasu;
2) kogude regulaarne varustatus teavikutega;
3) üldkasutatava andmesidevõrguga ühenduse loomiseks ja asjakohaste tehniliste vahendite soetamiseks.
§ 13. Järelevalve (1) Teenistuslikku järelevalvet raamatukogu ja direktori tegevuse üle teostab vallavalitsus.
(2) Järelevalve käigus avastatud puudused on direktor kohustatud kõrvaldama vallavalitsuse määratud tähtajaks.
5. peatükkKOGUD, TEENINDUS JA LUGEJA § 14. Raamatukogu kogud (1) Raamatukogu kogud on koostiselt universaalsed, sisaldades teeninduspiirkonna elanike põhivajadustele vastavaid erinevates keeltes, eri tüüpi ja laadi teavikuid.
(2) Raamatukogule mittevajalike teavikute tasuta võõrandamine või müümine toimub volikogu kehtestatud korras.
§ 15. Raamatukogu teenindus (1) Raamatukogu põhiteenuseid osutab raamatukogu tasuta.
(4) Raamatukogu teeninduse korraldus, lugejate õigused ja kohustused kehtestatakse volikogu poolt raamatukogu kasutamise eeskirjas.
6. peatükkÜMBERKORRALDAMINE JA TEGEVUS § 16. Raamatukogu ümberkorraldamine ja tegevuse lõpetamine (1) Raamatukogu ümberkorraldamise või tegevuse lõpetamise otsustab volikogu.
7. peatükkRAKENDUSSÄTTED § 17. Raamatukogu põhimääruse kinnitamine ja muutmine Raamatukogu põhimääruse kinnitab, muudab või tunnistab kehtetuks volikogu.
§ 18. Määruse rakendamine (1) Tunnistada kehtetuks Tõlliste Vallavolikogu 06.04.2000. a määrusega nr 4 kinnitatud „Tsirguliina Raamatukogu põhimäärus“
(2) Määrus jõustub 1. novembril 2012. a.

References: § 1

§ 2

§ 3

§ 4

§ 5
 § 6

§ 7

§ 8
 § 9

§ 10
 § 11

§ 12

§ 13
 § 14

§ 15
 § 16
 § 17

§ 18